ബാങ്കുകളിലേക്ക് തിരിച്ചെത്തിയ പഴയ നോട്ട് എത്രയെന്ന് വീണ്ടും പരിശോധിക്കുമെന്ന് കേന്ദ്രധനമന്ത്രാലയം അറിയിച്ചു . ആദായ നികുതി വകുപ്പ് ഇന്ന് രണ്ട് ബാങ്കുകളിൽ നടത്തിയ റെയ്ഡിൽ 70 കോടി രൂപ പിടിച്ചെടുത്തു . കറൻസിയില്ലാത്ത ഇടപാടുകൾക്ക് നിതീ ആയോഗ് സമ്മാനപദ്ധതി പ്രഖ്യാപിച്ചു . ആകിസ് ബാങ്കിലെ നോയിഡ സെക്ടർ 51ലെ ശാഖയിൽ നടത്തിയ റെയ്ഡിൽ 20 വ്യാജകമ്പിനികൾ വഴി 60 കോടി രൂപ നിക്ഷേപിച്ചത് കണ്ടെത്തി . ദില്ലിയിലെ കൊണാട്ട് പ്ലേസ് ശാകയിലും പരിശോധന നടത്തി . നേരത്തെ ആക്സ് ബാങ്ക് ശാഖകളിൽ 100 കോടിയുടെ ക്രമക്കേടുകൾ കണ്ടെത്തിയിരുന്നു . പൂനെയിൽ ആദായനികുതി വകുപ്പ് നടത്തിയ റെയ്ഡിൽ ബാങ്ക് ഓഫ് മഹാരാഷ്ട്രയുടെ ലോക്കറുകളിൽ നിന്ന് 10 കോടി രൂപ പിടിച്ചെടുത്തു . ഒരു സ്വകാര്യ കമ്പനിയുടെ ലോക്കറുകളിൽ നിന്നും പിടിച്ചെടുത്തത് രണ്ടായിരം രൂപയുടെ പുതിയ കറൻസിയാണ് . . ഇതിനിടെ കറൻസിയില്ലാത്ത ഇടപാടുകൾക്ക് ഉപഭോക്താക്കൾക്കും കച്ചവടക്കാർക്കും നീതി ആയോഗ് പ്രത്യേക സമ്മാനപദ്ധതി പ്രഖ്യാപിച്ചു . ബാങ്കുകളിലേക്ക് തിരിച്ചെത്തിയ പഴയനോട്ട് എത്രയെന്ന കാര്യത്തിൽ ചില ആശയക്കുഴപ്പമുണ്ടെന്നും കണക്ക് വീണ്ടും പരിശോധിക്കുമെന്നും സാമ്പത്തികകാര്യസെക്രട്ടറി അറിയിച്ചു . നോട്ടുകൾ പിൻവലിച്ചതിന് പകരം 7.5 ലക്ഷം കോടി രൂപയുടെ പുതിയ നോട്ടുകൾ ഇന്നുവരെ അച്ചടിച്ചുവെന്നും ധനകാര്യമന്ത്രാലയം അറിയിച്ചു . ഇതിനിടെ ജമ്മുകാശ്മീരിലെ പുൽവാമയിൽ തീവ്രവാദികൾ ബാങ്കിൽ നിന്നും 11 ലക്ഷം രൂപ കൊള്ളയടിച്ചു . കേന്ദ്ര സർക്കാർ റദ്ദാക്കിയ പഴയ 500 രൂപ നോട്ടുകൾ സർക്കാർ ആശുപത്രികളിലടക്കം അവശ്യസേവനങ്ങൾക്ക് ഉപയോഗിക്കാൻ നൽകിയ സമയപരിധി ഇന്ന് അർദ്ധ രാത്രി അവസാനിക്കും . നാളെ മുതൽ കൈവശമുള്ള പഴയ 500 രൂപ നോട്ടുകൾ ബാങ്കുകളിൽ നിക്ഷേപിക്കാൻ മാത്രമേ സാധിക്കുകയുള്ളുവെന്ന് കേന്ദ്ര ധനകാര്യ മന്ത്രാലയം അറിയിച്ചു . ഡിജിറ്റൽ മാധ്യമങ്ങളിലൂടെ മാത്രം തൊഴിലാളികൾക്ക് ശമ്പളം നൽകുന്നതിനുള്ള ബിൽ സർക്കാർ ലോക്സഭയിൽ അവതരിപ്പിച്ചു .